Alexander episcopus servus servorum Dei dilectis filiis Gisleberto abbati cisterciensis monasterii ejusque fratribus tam presentibus quam futuris regularem vitam professis in perpetuum. RELIGIOSAM VITAM eligentibus apostolicum convenit adesse presidium, ne forte alicujus temeritatis incursus eos aut a proposito revocet, aut robur, quod absit, sacre religionis infringat. Eapropter, dilecti in Domino filii, vestris justis postulationibus clementer annuimus et prefatum monasterium in quo divino mancipati estis obsequio sub beati Petri et nostra protectione suscipimus et presentis scripti privilegio communimus, statuentes ut quascumque possessiones, quecumque bona, idem monasterium in presenciarum legitime possidet aut in futurum concessione pontificum, largitione regum vel principum, oblatione fidelium seu aliis justis modis Deo propicio poterit adipisci, firma vobis vestrisque successoribus et illibata permaneant. In quibus hec propriis duximus exprimendi vocabulis, locum ipsum de Cistercio cum terris, pratis, aquis, silvis, pascuis et omnibus pertinenciis suis, abbatiam de Firmitate, abbatiam de Pontiniaco, abbatiam de Claravalle, abbatiam de Morimundo, abbatiam de Pruliaco, abbatiam de Curia Dei, abbatiam de Bonavalle, abbatiam de Helemosina, abbatiam de Oratorio, abbatiam de Buxeria, abbatiam de Miratorio, abbatiam de sancto Andrea, abbatiam de Balanciis, abbatiam de Personia, abbatiam de Erivado, abbatiam de Obezinna; ex dono Odonis ducis Burgundie in foresta ejus plenaria usuaria in omnibus preter exartationem et in tota terra sua libera usuaria ubicumque terram habet, [n° 11] grangiam de Saleis cum adjacentibus terris, pratis, aquis, silvis, pascuis, decima et omnibus pertinenciis suis ex dono abbatis et capituli sancti Benigni Divionis [n° 114] et Aimonis domini de Tilecastro, Guidonis de Claromonte et aliorum heredum [n° 115], grangiam de Tharsulia cum adjacentibus terris, pratis, aquis, silvis, pascuis, decima et pertinenciis suis ex dono Godefridi lingonensis quondam episcopi et capituli sui [n° 145], et Guerrici de Vergiaco [n° 141], Bartholomei de Curcellis [n° 142], Humberti Ernaldi [n° 139], Odonis et Guidonis de Troan [n° 140 et 146] fratrum et Girardi nepotis eorum [n° 147] et abbatis sancti Stephani divionensis et capituli ejus [n° 143], grangiam de Breteniaco cum adjacentibus terris, pratis, silvis, aquis, pascuis, decima et omnibus pertinenciis suis ex dono Severici de Vergiaco et Ysabellis uxoris sue [n° 39, I], Hugonis blanchi [n° 39, V] et abbatis sancti Germani parisiensis et capituli sui [n° 39, III], Dodonis de Mareniaco et heredum suorum et Garulphi [n° 33], grangiam de Roseriis cum adjacentibus terris, pratis, silvis, pascuis et omnibus pertinenciis suis ex dono Guidonis de Puncta et Petri de Grenant, Hugonis Fusticuli et Humberti fratrum [n° 153] ex dono Godefridi quondam lingonensis episcopi [n° 152] et prioris sancti Marcelli et capituli ejus cabilonensis [n° 154] decimam ejusdem loci, grangiam de Jargolio cum adjacentibus terris, pratis, silvis et pascuis, ex dono Saverici de Vergiaco et Ysabellis uxoris ejus [n° 36] et Odonis viridis [n° 36] et decimam ejusdem grangie ex dono Stephani eduensis episcopi, cui vergiacenses canonici eam concesserunt [n° 70], terram de Buia cum bosco et plano, pascuis et pratis [n° 173], grangiam de Sten cum adjacentibus terris, pratis, pascuis, silvis et decima ex dono prioris de Vergiaco et capituli sui [n° 157], Lebaldi crassi, Guerrici de Vergiaco, Guidonis Jabuz, Guidonis de Sumbernun, Guidonis Tafu, Gualonis Mothet [n° 173, III] et Bertrani de Vergiaco [n° 151], grangiam de Crispeiis cum adjacentibus terris, pratis, silvis, pascuis et decima ex dono capituli sedelocensis [n° 66], partem terre de Albania ex dono capituli eduensis [n° 97], grangiam de Thantheneis cum adjacentibus terris, pratis, silvis, piscationibus, aquis, pascuis et decima ex dono Henrici abbatis de sancto Johanne de Angelis et capituli sui [n° 84], Symonis et Hervei dominorum de Vergiaco [n° 89] et Hugonis de Soliaco [n° 89], grangiam de Moisiaco cum adjacentibus terris, pascuis, silvis, pratis, aquis, decima et omnibus pertinenciis suis ex dono Bernardi de Rualata [n° 57, I], Humberti et Reinaldi fratrum [n° 57, III] et Joceranni de Curteberthaldi [n° 59], vineas de Parcis cum decima [n° 173] et vineas de Divione [n° 159], et de Muresalt [n° 12 et 25]. Sane laborum vestrorum quos propriis manibus aut sumptibus colitis sive de nutrimentis vestrorum animalium nullus omnino a vobis decimas presumat exigere. Preterea sentenciam quam discussa coram nobis controversia que inter vos et eduenses canonicos fuerat diucius agitata super pascuis de Beligniaco [n° 148] que quidem vobis adjudicavimus et super habitationibus de terra de Albana removendis, communicato fratrum nostrorum consilio, promulgavimus, sicut in scripto nostro autentico super eadem sententia facto [n° 174] noscitur contineri, vobis auctoritate apostolica confirmamus et eam inconvulsam perpetuo manere sancimus. Decernimus ergo ut nulli omnino hominum liceat prefatum monasterium temere perturbare aut ejus possessiones auferre vel ablatas retinere, minuere, seu quibuslibet vexationibus fatigare, sed illibata omnia et integra conserventur eorum pro quorum gubernatione ac sustentatione concessa sunt usibus omnimodis profutura, salva Sedis apostolice auctoritate. Si qua igitur in futurum ecclesiastica secularisve persona hanc nostre constitutionis paginam sciens contra eam temere venire temptaverit secundo terciove commonita, nisi presumptionem suam congrua satisfactione correxerit, potestatis honorisque sui dignitate careat reamque se divino judicio existere de perpetrata iniquitate cognoscat et a sacratissimo Corpore et Sanguine Dei ac Domini redemptoris nostri Jhesu Christi aliena fiat, atque in extremo examine districte subjaceat ultioni. Cunctis autem eidem loco sua jura servantibus sit pax Domini nostri Jhesu Christi quatinus et hic fructum bone actionis percipiant et apud districtum judicem premia eterne pacis inveniant. Amen. Amen. (rota) Domine, demonstra michi vias tuas. BENEVALETE. (monogramma) † Ego Alexander catholice Ecclesie episcopus, SS. † Ego Hubaldus presbiter card. tt. sancte Crucis in Jerusalem SS. † Ego Henricus presbiter card. tt. sanctorum Nerei et Achillei SS. † Ego Johannes presbiter card. tt. sancte Anastasie SS. † Ego Guillelmus tt. sancti Petri ad Vinc[u]la presbiter card. SS. † Ego Jacintus diac. card. sancte Marie in Cosmydyn SS. † Ego Oddo diac. card. sancti Nicholai in carcere tulliano SS. † Ego Boso diac. card. sanctorum Cosme et Damiani SS. † Ego Cinthyus diac. card. sancti Adriani SS. † Ego Petrus diac. card. sancti Eustachii juxta templum Agrippe SS. † Ego Manfredus diac. cardinal. sancti Georgii ad velum aureum SS. † Ego Hubaldus hostiensis episcopus SS. † Ego Bernardus portuensis et sancte Rufine episcopus SS. † Ego Gualterius albanensis episcopus SS. Datum Senonis per manum Hermanni sancte Romane Ecclesie subdiaconi et notarii .IIII. nonas februarii, indictione .XII., incarnationis dominice anno .M°.C.°LX.°IIII°., pontificatus vero Domni Alexandri pape .III. anno VI° †